એનું પહેલું કારણ એ છે કે આપણે ક્ષમાને નબળાઈ સુધી ઘસડી જઈએ છીએ. માનો અર્થ જ મમતા, ક્ષમા, ધૈર્ય અને ઋજુતા જેવા ગુણો સાથે પૂરો થાય છે, પરંતુ આ ગુણો એને જ્યાં સુધી એના સ્વત્વમાં ટકાવી શકે ત્યાં સુધી એ ગુણો રહે છે, પરંતુ જે દિવસે આ જ ગુણો સ્ત્રીની નબળાઈ બને એ દિવસે એ અવગુણ માત્ર એને જ નહીં, આખા સમાજને નુકસાન કરે છે. મોટાભાગની મા સુખમાં કે દુ:ખમાં, અપમાનમાં કે સન્માનમાં, પોતાના દીકરાની વિરુદ્ધ કંઈ કહેવા કે એના ગેરવર્તન વિશે વાત કરવા તૈયાર નથી થતી.